Στίβεν Ντέιβις

Ο Στίβεν Ντέιβις ΤΒΑ (αγγλικά: Steven Davis) (γενν. 1 Ιανουαρίου 1985) είναι Βορειοϊρλανδός επαγγελματίας ποδοσφαιριστής, ο οποίος αγωνίζεται ως μέσος για τη Ρέιντζερς Γλασκώβης. Είναι διεθνής με την Εθνικής Βόρειας Ιρλανδίας, της οποίας είναι αρχηγός. Ο Ντέιβις έκανε το διεθνές ντεμπούτο του το 2005 και έκτοτε έχει συμμετάσχει 140 φορές, σκοράροντας 13 γκολ και είναι ο παίκτης με τις περισσότερες συμμετοχές στην Εθνική Βόρειας Ιρλανδίας και ο Βρετανός παίκτης με τις περισσότερες συμμετοχές όλων των εποχών. Ήταν αρχηγός της χώρας του στο Ευρωπαϊκό Πρωτάθλημα του 2016.

Ο Ντέιβις ξεκίνησε την καριέρα του στην Άστον Βίλα το 2004. Βραβεύτηκε ως «Νεαρός Παίκτης της Χρονιάς», «Παίκτης της Χρονιάς από τους υποστηρικτές» και «Παίκτης της Χρονιάς» για τη σεζόν 2005–06, μετά από 42 εμφανίσεις κατά τη διάρκεια της σεζόν. Ο Ντέιβις πουλήθηκε στη Φούλαμ για 4 εκατομμύρια λίρες το καλοκαίρι του 2007, αλλά μετακόμισε με δανεισμό στη σκωτσέζικη Ρέιντζερς τον Ιανουάριο του 2008 για ένα εξάμηνο. Ήταν μέλος της ομάδας που έφτασε στον τελικό του Κυπέλλου ΟΥΕΦΑ 2007-2008 και κέρδισε το Λιγκ Καπ Σκωτίας 2007-08 και το Κύπελλο Σκωτίας 2007-08. Στο τέλος της σεζόν, μετακόμισε μόνιμα στη Ρέιντζερς για 3 εκατομμύρια λίρες. Έκανε 211 εμφανίσεις για την ομάδα της Γλασκώβης, κατακτώντας τρία συνεχόμενα πρωταθλήματα το 2009, το 2010 και το 2011, δύο Κύπελλα Σκωτίας και τρία Λιγκ Καπ.

Μετά την εκκαθάριση του συλλόγου το 2012, ο Ντέιβις άσκησε τα δικαιώματά του βάσει των κανονισμών της TUPE για να καταγγείλει το συμβόλαιό του και να γίνει ελεύθερος, επιστρέφοντας στην Πρέμιερ Λιγκ για τη Σαουθάμπτον . Κατά τα τελευταία χρόνια του με τη Σαουθάμπτον, ήταν αρχηγός της ομάδας πριν επιστρέψει στη Ρέιντζερς υπό τον προπονητή Στίβεν Τζέραρντ το 2019.

Σταδιοδρομία σε συλλόγους

Εθνική ομάδα 
Ο Ντέιβις έκανε το διεθνές ντεμπούτο του στις 9 Φεβρουαρίου 2005, σε μια ήττα με 1–0 από τον Καναδά και έδωσε την ασίστ για το γκολ του Ντέιβιντ Χίλι στη διάσημη νίκη της Βόρειας Ιρλανδίας με 1–0 επί της Αγγλίας σε έναν αγώνα για τα προκριματικά του Παγκοσμίου Κυπέλλου του 2006 στις 7 Σεπτεμβρίου. Το πρώτο γκολ του Ντέιβις ήρθε εναντίον της Ουαλίας, σε μια εντός έδρας ήττα με 3–2, σε έναν άλλο προκριματικό αγώνα στις 8 Οκτωβρίου. Ήταν επίσης μέλος της ομάδας που κέρδισε την Ισπανία με 3–2 στο Ουίντσορ Παρκ τον Σεπτέμβριο του 2006.

Στις 21 Μαΐου 2006, έγινε ο νεότερος σύγχρονος αρχηγός της Βόρειας Ιρλανδίας στην ήττα με 1-0 εναντίον της Ουρουγουάης στις Ηνωμένες Πολιτείες.

Στις 8 Οκτωβρίου 2015, ο Ντέιβις σκόραρε δύο φορές σε μια νίκη με 3–1 επί της Ελλάδας, για να βοηθήσει τη Βόρεια Ιρλανδία να προκριθεί στο τελικό τουρνουά του Ευρωπαϊκού Πρωταθλήματος του 2016, την πρώτη συμμετοχή της χώρας σε Ευρωπαϊκό Πρωτάθλημα.

Τον Νοέμβριο του 2019, κέρδισε την 116η συμμετοχή του, εναντίον της Ολλανδίας και έγινε ο Βρετανός μέσος με τις περισσότερες συμμετοχές, ξεπερνώντας τον Ντέιβιντ Μπέκαμ. Στις 7 Σεπτεμβρίου 2020, ισοφάρισε το ρεκόρ του Πατ Τζένινγκς στη Βόρεια Ιρλανδία με 119 συμμετοχές. Στις 8 Οκτωβρίου 2020, έπαιξε τον 120ο αγώνα του για τη Βόρεια Ιρλανδία εναντίον της Βοσνίας και Ερζεγοβίνης στα προκριματικά πλέι οφ για το Ευρωπαϊκό Πρωτάθλημα του 2020, για να γίνει ο παίκτης με τις περισσότερες συμμετοχές στην ιστορία της χώρας. Από τον Φεβρουάριο του 2023 έχει 140 συμμετοχές, καθιστώντας τον τον Βρετανό παίκτη με τις περισσότερες συμμετοχές όλων των εποχών.

Προσωπική ζωή 
Ο Ντέιβις ορίστηκε Μέλος του Τάγματος της Βρετανικής Αυτοκρατορίας (ΤΒΑ) στις διακρίσεις του 2017 για τις υπηρεσίες του στο ποδόσφαιρο.

Στατιστικά σταδιοδρομίας

Με εθνική

Διακρίσεις 
Άστον Βίλα Κ18

 Κύπελλο Νέων Αγγλίας: 2001–02

Ρέιντζερς

 Πρέμιερ Λιγκ Σκωτίας/Πρέμιερσιπ Σκωτίας: 2008–09, 2009–10, 2010–11, 2020–21
 Κύπελλο Σκωτίας: 2007–08, 2008–09, 2021–22
 Λιγκ Καπ Σκωτίας: 2007–08, 2009–10, 2010–11
 Κύπελλο ΟΥΕΦΑ/ΟΥΕΦΑ Γιουρόπα Λιγκ: Φιναλίστ 2007–08, 2021–22

Σαουθάμπτον

 Λιγκ Καπ Αγγλίας: Φιναλίστ 2016–17

Ατομικές

 Παίκτης της Χρονιάς στην Σκωτία: 2009–10
 Ομάδα της Χρονιάς στην Σκωτία: 2008–09, 2009–10, 2011–12, 2020–21
 Ποδοσφαιριστής της Χρονιάς στην Σκωτία: 2020–21
 Παίκτης του Μήνα Σκωτίας στην Πρέμιερ Λιγκ Σκωτίας: Ιανουάριος 2010, Σεπτέμβριος 2011
 Διεθνής Ποδοσφαιριστής της Χρονιάς της Ιρλανδικής Ποδοσφαιρικής Ομοσπονδίας: 2015, 2016
 Διεθνής Προσωπικότητα της Χρονιάς από την NIFWA: 2006, 2010, 2014
 Παίκτης της Χρονιάς από τους υποστηρικτές της Άστον Βίλα: 2005–06
 Παίκτης της Χρονιάς από του παίκτες της Άστον Βίλα: 2005–06
 Νεαρός Παίκτης της Χρονιάς της Άστον Βίλα: 2005–06
 Hall of Fame της Ρέιντζερς: 2023

Παραπομπές

Εξωτερικοί σύνδεσμοι 

 Προφίλ καριέρας
 
 Προφίλ του Στίβεν Ντέιβις  στην ιστοσελίδα της Ιρλανδικής Ποδοσφαιρικής Ομοσπονδίας

Βορειοϊρλανδοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Βορείου Ιρλανδίας Κ15
Ποδοσφαιριστές Εθνικής Βορείου Ιρλανδίας Κ16
Ποδοσφαιριστές Εθνικής Βορείου Ιρλανδίας Κ17
Ποδοσφαιριστές Εθνικής Βορείου Ιρλανδίας Κ19
Ποδοσφαιριστές Εθνικής Βορείου Ιρλανδίας Κ21
Ποδοσφαιριστές Εθνικής Βορείου Ιρλανδίας Κ23
Ποδοσφαιριστές Εθνικής Βορείου Ιρλανδίας
FIFA Century Club
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Άστον Βίλα
Ποδοσφαιριστές Πρέμιερ Λιγκ
Ποδοσφαιριστές Φούλαμ ΦΚ
Ποδοσφαιριστές Ρέιντζερς Γλασκώβης
Ποδοσφαιριστές Πρέμιερσιπ Σκωτίας
Ποδοσφαιριστές Πρέμιερ Λιγκ Σκωτίας
Ποδοσφαιριστές Σαουθάμπτον ΦΚ
Μέλη του Τάγματος της Βρετανικής Αυτοκρατορίας